একদম অন্য ধরনের চরিত্র শান্তনুর জন্য মণীশ বিশেষ পড়াশোনা করবেন, তথ্যচিত্র দেখবেন বলে ঠিক করেছেন। অভিনয়ের অনুপ্রেরণা? ‘‘আমির খান,’’ উত্তর এল চটজলদি। জিজ্ঞাসা সিংহের সঙ্গে এক সময়ে চুটিয়ে প্রেম করলেও এখন নিজেকে ‘সিঙ্গল’ বলতেই পছন্দ করেন মণীশ। আর রোম্যান্টিসিজ়ম? ‘‘ওটা আমি কী করে বলি? মেয়েরাই ভাল বলতে পারবে!’’ জবাব মণীশের। কলকাতায় এসে তাঁর বিশেষ পছন্দ এখানকার খাবারদাবার। বললেন, ‘‘এখানে মাছ-মাংস দারুণ। এ ছাড়া এখানকার সংস্কৃতি সম্পর্কে অনেক কথা শুনেছি। আর অবশ্যই এখানকার লেখক, যেমন সত্যজিৎ রায়ের লেখা পড়েছি।’’